**Rakvere Vallimäe vabaõhukeskuse logo ideekonkurss**

**Ideekonkursi võistlusjuhend 2020**

**1. KONKURSI ANDMED**

1 Konkursi korraldaja RAKVERE LINNAVALITSUS (registrikood 75025064)

|  |  |  |
| --- | --- | --- |
| 2  | Konkursi nimetus  | Rakvere Vallimäe vabaõhukeskuse logo ideekonkurss |
| 3  | Konkursi eesmärk  | Konkursi eesmärk on luua Rakvere Vallimäe vabaõhukeskusele kaasaegne logo ja selgitada välja konkursi võitja ning sõlmida tema poolt pakutud ideekavandi (edaspidi kavandi) kasutamise leping (edaspidi leping).  |
| 4  | Konkursi võitjale makstava auhinna/preemia suurus  | **Võidufond on 1000 (üks tuhat) eurot.NB! Nimetatud summa sisaldab kõiki tasumisele ja kinnipidamisele kuuluvaid makse ja makseid**  |
| 5  | Konkursi võitjaga sõlmitava kavandi kasutamise leping  | Leping sõlmitakse võistlustöö omandiõiguse, samuti varaliste autoriõiguste üle andmiseks Rakvere Linnavalitsusele pärast vastava võistlustöö teostamist (vastavalt ideekonkursi tingimustele) ning selle eest preemia saamist. Eelnimetatud lepingus sõlmitakse vajadusel kokku ka muud autoriõiguste tingimused. |
| 6  | Osalemistaotluste ja kavandite esitamise asukoht  | Konkursil osalemiseks tuleb osalejal esitada elektroonselt digikonteineris kavand(id) ja osalemistaotlus (jm nõutud dokumendid).  |
| 7  | Osalemistaotluste ja kavandite esitamise aeg  | **15.11.2020 kell 10:00** Osalemistaotlused ja kavandid, mis esitatakse või saabuvad pärast ülaltoodud tähtpäeva, tagastatakse pakkujale avamata kujul.  |
| 8  | Kavandite avamise aeg  | **15.11.2020 kell 10.15**  |
| 9  | Konkursi žürii liikmed  | Laila Talunik – abilinnapea, Rakvere LinnavalitsusMarju Püümets - linnakunstnik, Rakvere Linnavalitsus Uku-Kristjan Küttis - Eesti Disainikeskuse liige ja disainibüroo AKU graafiline disainerMarko Kekishev - disainibüroo SIIRUP OÜ graafiline disainer Aune Past - kommunikatsiooniekspert ja sotsiaalpsühholoogKrõõt Nõmmela-Mehide - vabakutseline kunstnikKrista Aren – sisearhitekt, BFM dotsent |
| 10  | Konkursi kutse ja võistlusjuhendi kohta täiendava teabe saamise kord  | Konkursi kutse ja võistlusjuhendi kohta saab selgitusi või täiendavat teavet, edastades küsimuse e-posti aadressil: linnavalitsus@rakvere.ee  |
| 11  | Kvalifitseerimiskomisjon/korraldaja | Hiie Lekko, jurist, hiie.lekko@rakvere.ee , 3255 292 |
| 12  | Võistlusjuhendi lisa(d)  | Võistlusjuhendi lisa 1 – lähteülesanne; Võistlusjuhendi lisaks on ka esitatavate vormide fail: Vallimäe\_logokonkurss\_Võistlusjuhend\_Vormid |
| 13  | Konkursi korraldajal on õigus korraldada konkursi kavanditest näitus/ virtuaalnäitus  | Jah  |

**2. LÄHTEÜLESANNE**

Lähteülesanne on esitatud võistlusjuhendi lisas 1.

**3. OSALEMISE ÕIGUS**

3.1. Konkursil võivad osaleda ja oma kavandid esitada iseseisvana füüsilised ja juriidilised isikud (edaspidi osaleja) ning füüsilistest või juriidilistest isikutest moodustatud ühisosalejad (edaspidi koos ja eraldi ühisosaleja), kelle asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigitöö teostamise lepinguga (GPA) ühinenud riigis ning kes vastavad võistlusjuhendis esitatud nõuetele.

3.2. Osaleda ega kavandit esitada ei tohi:

3.2.1. konkursi žürii liikmed, samuti kvalifitseerimiskomisjoni liige, võistlusjuhendi või selle lisade koostajad ning isikud, kes on konkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada konkursil tehtavaid otsuseid;
3.2.2. konkursi žürii liikmetega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad);

3.2.3. konkursi žürii liikmetega seotud äripartnerid, kes on osanikud või aktsionärid nendega samas valdkonnas tegutsevas äriühingus;

3.2.4. konkursi žürii liikmetega lepingulises suhtes olevad isikud.

**4. KONKURSI TINGIMUSED**

4.1. Konkursil osaleda võivate isikute arvu ei piirata.

4.1.1. Üks konkursil osaleja võib esitada kuni kolm ideekavandit. Kui üks osaleja esitab mitu kavandit, siis võib need esitada ühes digikonteineris, kuid peavad olema tähistatud erinevate märgusõnadega.

4.2. Konkursil osalemisega seotud kulusid osalejale ei hüvitata.

4.3. Auhind makstakse välja konkursi korraldaja poolt ühe kuu jooksul pärast konkursi võidutöö(-de) kavandi(-te) reaalset ja lõplikku teostamist. Auhind makstakse välja nimekaardil märgitud osaleja arvelduskontole või osaleja nõudel nimekaardil märgitud füüsilise(te) isiku(te) pangakonto(de)le vastavalt nimekaardil märgitud auhinna protsentuaalsele jaotumisele. Juhul kui kavandi koostaja nõudel makstakse auhind füüsilise(te) isiku(te) pangakonto(de)le, tasub osaleja auhinna väljamaksmisega kaasnevad Eesti Vabariigis kehtivad maksud (konkursi korraldaja peab vastavad maksud kinni väljamaksmisele kuuluvast summast).

4.4. Konkursi auhind jäetakse määramata üksnes siis, kui konkursi korraldaja tunnistab konkursi selle lõppedes ebaõnnestunuks või võistlusjuhendi punktis 4.5 nimetatud juhul.

4.5. Kui konkursi žürii leiab, et sobivad tööd/kavandid puuduvad, on žüriil õigus auhinda mitte välja anda.

4.6. Konkursi korraldajal on kohustus säilitada konkursi kavandid 30 päeva jooksul alates kavandite autorite avalikustamisest.

4.7. Konkursi korraldaja ei vastuta konkursile esitatud kavandite juhusliku hävimise ega kahjustumise riisiko eest.

4.8. Võitnud kavandit osalejatele ei tagastata.

**5. KONKURSILE ESITATUD KAVANDI AUTORI- JA OMANDIÕIGUSED**

5.1. Konkursile esitatud kavandi autorile kuuluvad vastavalt autoriõiguse seadusele kavandi isiklik ja varaline autoriõigus, samuti kavandite omandiõigus.

5.2. Kavandi esitamisega annab osaleja nõusoleku oma kavandi avalikustamiseks ja näitusel eksponeerimiseks. Juhul kui näitus korraldatakse, teavitab konkursi korraldaja sellest kõiki osalejaid mitte hiljem kui 10 tööpäeva jooksul peale konkursi korraldaja otsuse langetamist ideekonkursi auhinnasaaja kohta – võistlusjuhendi punktis 10.2 sätestatud korras.
5.2.1. Kavandeid võib konkursi korraldaja kasutada pressimaterjalide koostamisel ja avaldada oma kodulehel.

5.3. Osaleja kinnitab kavandit esitades, et ta on kavandi autor või tal on kavandi autoriga sõlmitud kokkulepe kavandi autori isiklike ja varaliste autoriõiguste kasutamiseks.

5.4. Kavandi esitamisega kinnitab osaleja, et on kavand on vormistatud võistlusjuhendi ja selle lisadega ettenähtud formaadis ning kasutusvõimalustega.

5.5. Võitnud kavandi omandiõigus, samuti kõik varalised autoriõigused lähevad konkursi korraldajale üle ilma selle eest täiendava tasu tasumise kohustuseta pärast auhinna väljamaksmist.

**6. OSALEMISTAOTLUSE ESITAMINE NING OSALEJALE ESITATAVAD NÕUDED**

6.1. Konkursil osalemiseks ja konkursi korraldaja sätestatud nõuete täitmise kinnitamiseks esitab osaleja konkursi korraldajale konkursil osalemise taotluse ehk osalemistaotluse (vt vorm 3).

6.2. Osalemistaotlus peab olema esitatud koos kavandiga digikonteineris.

6.3. Osalemistaotlusega ühes digikonteineris peab sisalduma nimekaart (vt vorm 4).

**6.4. Osalemistaotlust sisaldaval digikonteineri failipealkiri peab sisaldama vähemalt järgmist teavet: konkursi nimetus; märge „OSALEMISTAOTLUS“; märgusõna(d) “\_\_\_\_\_\_\_\_\_\_\_”**

6.5. Kui osaleja esitab mitu kavandit, peab osalemistaotluses olema välja toodud kõik esitatavate kavandite märgusõnad.

6.6. Osalemistaotlus peab olema allkirjastatud osaleja või tema seadusliku või volitatud esindaja poolt. Osalemistaotlusel peavad olema välja toodud isiku kontaktandmed (isikukood, postiaadress, e-posti aadress, telefoninumber).

6.7. Parandused ja vahelekirjutused osalemistaotluses ja muudatused võistlusjuhendi kohaselt esitamisele kuuluvates vormides ei ole lubatud, välja arvatud võistlusjuhendis otseselt lubatud juhtudel.

6.8. Osalemistaotluse koosseisus esitatavad dokumendid (kõik järgnevalt nimetatud vormid on toodud .doc- ja .pdf-vormingus võistlusjuhendi lisas Vallimäe\_logokonkurss\_Võistlusjuhend\_Vormid

|  |  |  |  |
| --- | --- | --- | --- |
| Nr  | Ühisosalejate puhul iga ühisosaleja kohta eraldi (jah/ei)  | Tingimus ja nõutav dokument  | Dokumendi vorm  |
| 1  | Jah  | **Allkirjastaja esindusõigus** Osalemistaotluse ning kavandi esitanud isikul peab olema osaleja esindamise õigus. Kui osaleja on füüsiline isik, kes osaleb konkursil ise, siis ta esindusõigust tõendama ei pea. Nõutav dokument:Eesti Vabariigis registreeritud juriidilisest isikust osaleja esindusõigust kontrollib konkursi korraldaja äriregistri andmebaasist. Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi, millest nähtub osalemise taotluse ning kavandi esitanud isiku esindusõigus.Juhul, kui osaleja esindaja ei ole kantud registrikaardile, esitab osaleja koos osalemise taotlusega volikirja osaleja esindamiseks.  | Vabas vormis vajalike andmetega |
| 2  | Ei  | **Ühisosalejate esindaja määramine ning solidaarne vastutus**Kui osalemise taotluse ning kavandi esitavad mitu osalejat ühiselt (nii füüsilised kui ka juriidilised isikud), peavad nad konkursimenetlusega seotud toimingute tegemiseks volitama enda hulgast esindaja. Ühisosalejate aadressiks ning kontaktandmeteks konkursimenetluses on volitatud esindaja aadress ja kontaktandmed. Nõutav dokument:Volikiri ja kinnitus ühisosalejate solidaarvastutuse kohta tuleb esitada koos ühise osalemise taotlusega vastavalt vormile 1.  | Vorm 1  |
| 3 | Ei | **Kavandi autorid** Osaleja esitatava kavandi autoril peab olema kõrgem kunstialane haridus.Nõutav dokument:Esitada kavandi autori kohta vormi 2 kohane CV.  | Vorm 2 |

|  |  |  |  |
| --- | --- | --- | --- |
| 4  | Ei  | **Konkursi korraldaja esitatud tingimuste ülevõtmine** Kavand peab olema esitatud kõiki konkursi kutses ja võistlusjuhendis esitatud tingimusi üle võttes. Osaleja peab nõustuma kõikide võistlusjuhendis esitatud tingimustega ning tal peavad olema kavandi teostamiseks vajalikud intellektuaalse omandi õigused. Nõutav dokument:Osaleja esitab Vormi 3 kohase konkursil osalemise avalduse.  | Vorm 3  |
| 5  | Ei  | **Osalemistaotluse ja kavandi keel** Osalemistaotlus ja kavand tuleb koostada eesti keeles. Võõrkeeles esitatavatele dokumentidele peab olema lisatud eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust. Nõutav dokument:Osaleja esitab osalemistaotluse ja kavandi eesti keeles või võõrkeelse dokumendi koos tõlkega käesolevas punktis märgitud viisil.  |  |
| 6  | Ei  | **Nimekaart** Osaleja kohustub digiboksis esitama andmed kavandi autorite, nende osaluse jaotuse, kontaktide ning arveldusarve numbrite kohta. Nõutav dokument:Osaleja esitab autorite kohta andmed vorm 4 kohasel nimekaardil.  | Vorm 4  |

6.9. Kvalifitseerimiskomisjon avab osalemistaotlused. Avamise kohta koostatakse protokoll, ning kvalifitseerimiskomisjon kontrollib esitatud osalemistaotluste vastavust võistlusjuhendis näidatud struktuurile ja dokumentide loetelule. Avamise protokolli ei avalikustata.

6.10. Osalemistaotluste avamine ei ole avalik ning avamise juures võivad viibida üksnes kvalifitseerimiskomisjoni liikmed ja vajadusel Rakvere Linnavalitsuse teenistuja, kellele on vastavalt ametijuhendile antud hankemenetlustega seotud asjaajamistes osalemise ja hangetega seonduva nõustamise õigus.

6.11. Osaleja kvalifitseerimise või kvalifitseerimata jätmise kohta teeb konkursi korraldaja sellekohase põhjendatud kirjaliku otsuse ning teavitab sellest osalejat vastavalt võistlusjuhendi punktis 10.2 sätestatule. Kvalifitseerimata jäetud osaleja (ühisosalejad) ei osale edasises konkursil ning žürii nende kavandit ei hinda.

**7. KAVANDI SISU JA VORM**

7.1. Osaleja esitab kavandi **must-valge ja värvilise logo** kohta:

7.1.1. eraldi must-valge ja värviline logo;

7.1.2. üks näidisfoto logo kasutamisest vabalt valitud meenel;
7.1.3. logo täisversioonis kirjutatakse asutuse nimi välja ”Rakvere Vallimägi”, selle all ”vabaõhukeskus”.

7.2. Kavandi seletuskiri peab sisaldama kirjeldust teose idee kohta.

7.3. Kavand ja selle lisad tuleb esitada PDF formaadis.

7.4. Konkurss on kuni võitjate selgitamiseni anonüümne ja märgusõnaline. Kavand peab olema anonüümne ehk failide esitamisel kustutada/tühjendada faili identifitseerimisväljad atribuutide all. Kõik kavandi osad peavad olema varustatud mõistelise (sõnalise) märgusõnaga (embleem või tähe-numbrikombinatsioon ei ole lubatud). Iga viide osaleja või kavandi autori nimele, aadressile või töid teostatavatele isikutele esitatud kavandis annab konkursi korraldajale õiguse osaleja konkursilt kõrvaldada.

7.5. Kavandi esitamisel peavad kõik kavandi osad olema digikonteineris, mida võib avada vaid kvalfitseerimiskomisjon, kes saadab kvalifitseerunud osalejate, üksnes märgusõnaga varustatud, kavandid žüriiliikmetele.

**7.6. Kavandifaili nimi peab olema varustatud järgmise teabega: konkursi nimetus; märge „KAVAND“, märgusõna “\_\_\_\_\_\_\_\_\_\_\_”.**

**8. KAVANDITE HINDAMINE**

8.1. Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti, ning selgitab anonüümselt (märgusõnade kaudu) välja konkursi võitja.

8.2. Hindamiskriteeriumid, mida kasutatakse võitja väljaselgitamisel:

8.2.1. kontseptuaalse idee selgus ning lahenduse omanäolisus;

8.2.2. logo sobivus;

8.2.4. logo kaasaegsus, iseloom, originaalsus ja mõistetavus;

8.2.5. logo kasutusvõimalused eri meediumites nagu veeb, trükk, meened jne.;

8.2.6. professionaalsus;

8.2.7. kavandi kunstiline tase.

8.3. Kvalifitseerimiskomisjon otsustab, millised tööd pääsevad hindamisele. Kavandit ei hinnata, kui:

8.3.1. on rikutud anonüümsuse nõuet;

8.3.2. kavand ei vasta konkursi tingimustele;

8.3.3. kavand on ebakorrektselt vormistatud.

8.4. Žürii töö loetakse lõpetatuks pärast paremusjärjestuse (kui see on võimalik ja vajalik) väljaselgitamist ja selle otsuse fikseerimist märgusõnaliselt žürii lõpp-protokollis või pärast žürii otsust konkursi nurjumise kohta. Vajadusel esitatakse märkused kavandite edasise täiendamise vajalikkuse kohta ja edasise tegevuse põhimõtted. Žürii protokoll ei ole avalik.

8.5. Konkursi korraldaja jätab endale õiguse kõik kavandid tagasi lükata, kui žürii hinnangul ei vasta ükski laekunud kavand lähteülesandele või ei ole muul põhjusel sobilik.

**9. HINDAMINE**

* 1. Kvalifikatsiooninõude korral peab võistlejate kvalifitseerumine olema otsustatud enne kavandite edastamist žüriile. Kvalifitseerimisel otsustatakse, kas võistlustöö esitaja vastab võistluseeskirja nõuetele.

9.2 Võistlustöö sisu ja võistlusülesandele vastavuse hindamine on žürii pädevuses ning seda ei otsustata kvalifitseerimise käigus.

* 1. Kõigi kvalifitseeritud võistlejate võistlustööd edastatakse märgusõnaga tähistatult (juhul kui kasutatakse ühesugust märgusõna, lisab kvalifitseerimiskomisjon märgusõnale kavandi laekumise kellajalise tähise) kvalifitseerimiskomisjonile virtuaalselt (laetuna üles dropbox-i). Žürii teeb esitatud kavandite osas esmase valiku ja otsustab, millised võistlustööd võetakse hindamisele. Võistlustööd ei võeta hindamisele juhul, kui žürii arvates ei vasta see ilmselgelt võistlusülesande eesmärkidele.
	2. Žürii koosolekutel, kus hinnatakse võistlustöid, võivad viibida ainult žürii liikmed, žürii

sekretär ja eksperdid.

9.5 Žürii on oma arvamustes ja otsustes sõltumatu ning lähtub võistlusülesande sisust, võistlustingimustes esitatud kriteeriumidest ja ekspertide hinnangutest.

9.6 Žürii liikmed kohustuvad osalema kõigil korraldatavatel koosolekutel ning esitama vajaduse korral kirjaliku põhjendatud seisukoha iga võistlustöö või vähemalt iga auhinnatud võistlustöö kohta. Nende seisukohtade alusel koostab žürii sekretär žürii lõpp-protokolli.

9.7 Žürii otsustab võistlustulemused viimasel koosolekul üksmeelselt. Kavandite paljususe korral võib kasutada hindamislehti, kuhu on kantud kõik esitatud märksõnadega kavandid ning iga kriteeriumi juures saab anda hinde 10 palli süsteemis. Kui üksmeelt ei saavutata, siis hääletatakse, kusjuures igal liikmel on üks hääl. Võistlustöö saab tunnistada võitjaks, kui selle poolt hääletas üle poole žürii liikmetest.

9.8 Žürii võib kasutada abivahendina mitmesuguseid hindamismeetodeid (näiteks punktide või hinnete andmist), kuid need ei asenda lõppotsuse tegemist üksmeele või hääletamise teel.

9.9 Rohkearvulise osavõtuga ja kõrgetasemelise võistluse puhul võib žürii mõne võistlustöö

lisaks ära märkida (kiitust avaldada).

* 1. Kui võistlus ei andnud piisavalt kvaliteetset tulemust, võib žürii teha ettepaneku kuulutada võistlus ebaõnnestunuks.

**10. OSALEJATE TEAVITAMINE KONKURSI KÄIGUS TEHTUD OTSUSTEST**

10.1. Žürii ettepanekul tehtud konkursi korraldaja otsusest konkursi märgusõnalise võitja(te) kohta edastatakse võistlusjuhendi punktis 10.2 sätestatud korras.

10.2. Osalejaid teavitatakse konkursi käigus tehtud otsustest e-posti teel aadressil, mille osaleja on esitanud osalemistaotlusel.

10.3. Konkursi korraldaja esitab osalejale teabe konkursi käigus tehtud otsuste kohta korraga ja viivitamata, kuid mitte hiljem kui viie tööpäeva jooksul konkursi võitja määramise otsuse tegemisest arvates.